32006D0978
L 365/86
JURNALUL OFÍCIAL AL UNIUNII EUROPENE
DECIZIA CONSILIULUI
din 19 decembrie 2006
privind acordarea regimului special de stimulente pentru dezvoltarea durabilă și buna guvernare către Republica El Salvador după 1 ianuarie 2007
(2006/978/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere Regulamentul (CE) nr. 980/2005 al Consiliului din 27 iunie 2005 de aplicare a unui sistem de preferințe tarifare generalizate (1), în special articolul 9 alineatul (2),
având în vedere propunerea Comisiei,
întrucât:
(1)
Prin Decizia 2005/924/CE a Comisiei (2) din 21 decembrie 2005, El Salvador a fost inclus pe lista cu țările în curs de dezvoltare care îndeplinesc condițiile pentru un regim special de stimulente pentru dezvoltarea durabilă și buna guvernare prevăzut de Regulamentul (CE) nr. 980/2005, pentru perioada 1 ianuarie 2006-31 decembrie 2008.
(2)
În conformitate cu regulamentul menționat, acordarea regimului special de stimulente după 1 ianuarie 2007 către țările care și-au asumat obligații constituționale specifice privind ratificarea a cel mult două din cele șaisprezece convenții enumerate în partea A din anexa III la acest regulament se supune unei decizii a Consiliului.
(3)
În conformitate cu acest regulament, la 29 noiembrie 2006, Comisia a prezentat Consiliului un raport privind respectarea angajamentelor de către El Salvador în temeiul regulamentului menționat, propunând prelungirea regimului special de stimulente după 1 ianuarie 2007,
ADOPTĂ PREZENTA DECIZIE:
Articol unic
Republica El Salvador continuă să beneficieze de regimul special de stimulente pentru dezvoltarea durabilă și buna guvernare, prevăzut la articolul 1 din Regulamentul (CE) nr. 980/2005, de la 1 ianuarie 2007 până la 31 decembrie 2008.
Prezenta decizie se adresează statelor membre.
Adoptată la Bruxelles, 19 decembrie 2006.